**ΠΑΡΑΡΤΗΜΑ ΙΙ\_2**



**ΟΔΗΓΟΣ ΕΠΙΛΕΞΙΜΟΤΗΤΑΣ ΕΠΙΛΟΓΗΣ**

**2ΗΣ ΠΡΟΣΚΛΗΣΗ ΙΔΙΩΤΙΚΟΥ ΧΑΡΑΚΤΗΡΑ ΠΑΡΕΜΒΑΣΕΩΝ**

ΜΕΤΡΟ 19 : ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ CLLD – LEADER

ΥΠΟΜΕΤΡΟ 19.2 : Στήριξη για την υλοποίηση δράσεων υπό την τοπική στρατηγική ανάπτυξης για παρεμβάσεις Ιδιωτικού χαρακτήρα

**ΜΑΪΟΣ 2023**

**ΠΕΡΙΕΧΟΜΕΝΑ**

**ΚΕΦΑΛΑΙΟ 1: ΟΔΗΓΙΕΣ – ΕΠΙΣΗΜΑΝΣΕΙΣ ΣΧΕΤΙΚΑ ΜΕ ΤΗΝ ΠΡΟΚΥΡΗΣΣΟΜΕΝΗ ΥΠΟΔΡΑΣΗ 19.2.3.3**

**ΚΕΦΑΛΑΙΟ 2: ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΑΞΕΩΝ**

**ΚΕΦΑΛΑΙΟ 3: ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ**

**ΚΕΦΑΛΑΙΟ 4: ΥΠΟΔΡΑΣΗ 19.2.3.3 ΤΟΥ ΤΟΠΙΚΟΥ ΠΡΟΓΡΑΜΜΑΤΟΣ**

**ΚΕΦΑΛΑΙΟ 5: ΚΡΙΤΗΡΙΑ ΕΠΙΛΟΓΗΣ ΥΠΟΔΡΑΣΗΣ 19.2.3.3 ΤΟΠΙΚΟΥ ΠΡΟΓΡΑΜΜΑΤΟΣ**

**ΚΕΦΑΛΑΙΟ 6: Διευκρινήσεις επι των Κριτηρίων Επιλογής**

**ΚΕΦΑΛΑΙΟ 7: ΠΙΝΑΚΑΣ ΑΠΑΙΤΟΥΜΕΝΩΝ ΔΙΚΑΙΟΛΟΓΗΤΙΚΩΝ**

**ΚΕΦΑΛΑΙΟ 1: ΟΔΗΓΙΕΣ/ΕΠΙΣΗΜΑΝΣΕΙΣ ΣΧΕΤΙΚΑ ΜΕ ΤΗΝ ΠΡΟΚΥΡΗΣΣΟΜΕΝΗ ΥΠΟΔΡΑΣΗ 19.2.3.3**

1. **Με την παρούσα πρόσκληση ενισχύεται μόνο η ίδρυση νέων μονάδων τουριστικών καταλυμάτων της Υποδράσης 19.2.3.3 (δεν ενισχύεται ο εκσυγχρονισμός ή η επέκταση υφιστάμενων τουριστικών καταλυμάτων).**
2. Οι επενδύσεις οι οποίες ενισχύονται στο πλαίσιο της παρούσας πρόσκλησης αφορούν αποκλειστικά τους αναφερόμενος ΚΑΔ του ΠΑΡΑΡΤΗΜΑΤΟΣ ΙΙ\_8.
3. Οι επενδύσεις οι οποίες ενισχύονται στο πλαίσιο της παρούσας πρόσκλησης, θα πρέπει να συνάδουν με την μορφή των τουριστικών καταλυμάτων και λοιπών εγκαταστάσεων τουρισμού, που προβλέπονται στην ΚΥΑ 2986/25-11-2016 (Β’ 3885) «Προσδιορισμός των λειτουργικών μορφών και κατηγοριών των τουριστικών καταλυμάτων και λοιπών τουριστικών εγκαταστάσεων, που εντάσσονται σε προγράμματα αρμοδιότητας του Υπουργείου Αγροτικής Ανάπτυξης και Τροφίμων», όπως κάθε φορά ισχύει., ΠΑΡΑΡΤΗΜΑ Ι\_11 και σε κάθε περίπτωση οι προδιαγραφές που τίθενται στο ν. 4276/2014 (Α’ 155).
4. Δεν επιτρέπεται η υποβολή αιτήσεων στήριξης από υπο σύσταση επιχειρήσεις οποιασδήποτε μορφής.
5. Όλες οι απαιτούμενες άδειες για την έναρξη υλοποίησης της πράξης (Έγκριση δόμησης, Άδεια δόμησης, κλπ) καθώς και η άδεια περιβαλλοντικών επιπτώσεων ή η απαλλαγή από περιβαλλοντικούς όρους, αποτελούν κριτήριο επιλεξιμότητας και είναι υποχρεωτικά δικαιολογητικά που προσκομίζονται στην ΟΤΔ κατά την υποβολή της αίτησης στήριξης.
6. Βασική προϋπόθεση για την υποβολή της αίτησης στήριξης είναι να διαθέτει ο δικαιούχος το 100% της ιδίας συμμετοχής του.
7. Ο δικαιούχος οφείλει να προβεί στην υπογραφή της σχετικής σύμβασης με την ΟΤΔ, εντός 15 ημερολογιακών ημερών από την έκδοση της Απόφασης Ένταξης της πράξης στο ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ «ΠΑΑ 2014-2020» και επιπρόσθετα να υποβάλλει (οριστικοποιήσει στο ΠΣΚΕ), με την διαδικασία όπως αναφέρεται στο άρθρο Άρθρο 13 της παρούσας πρόσκλησης, το 1ο αίτημα πληρωμής εντός 90 ημερολογιακών ημερών από την υπογραφή της σύμβασης με την ΟΤΔ.

Η μη τήρηση των εν λόγω προθεσμιών, επιφέρει την ανάκληση ένταξης της πράξης, αυτομάτως, από την ΟΤΔ/ΕΥΔ (ΕΠ) της οικείας Περιφέρειας/ΕΥΕ ΠΑΑ.

1. **Με το άρθρο 22, του Κανονισμού (ΕΕ) 651/14 χρηματοδοτούνται μικρές και πολύ μικρές επιχειρήσεις με έναρξη δραστηριότητας μετά την ημερομηνία δημοσίευσης της Πρόσκλησης του Τοπικού Προγράμματος για την υποβολή προτάσεων από δυνητικούς δικαιούχους και με την προϋπόθεση ότι οι εταίροι / μέτοχοι δεν ασκούν επιχειρηματική δραστηριότητα άνω των τριών (3) ετών σε λοιπές επιχειρήσεις.**
2. **Με το άρθρο 14, του Κανονισμού (ΕΕ) 651/14 χρηματοδοτούνται τόσο υφιστάμενες όσο και νέες επιχειρηματικές μονάδες**  για «αρχική επένδυση» όπως αυτή ορίζεται στον «Πίνακα επεξήγησης όρων και συντμήσεων» της πρόσκλησης.
3. **Με το άρθρο 14, του Κανονισμού (ΕΕ) 651/14** δεν είναι επιλέξιμες οι ενισχύσεις για παραγωγή ενέργειας και επομένως ο εξοπλισμός παραγωγής ενέργειας από ανανεώσιμες πηγές ενέργειας
4. **Ο εν δυνάμει δικαιούχος δύναται να επιλέξει είτε το άρθρο 22 είτε το άρθρο 14, του Κανονισμού (ΕΕ) 651/14, για την υποβολή της επενδυτικής του πρότασης, σύμφωνα με τις ανάγκες τους και τις προϋποθέσεις που τίθενται**
5. Σε κάθε περίπτωση οι επενδύσεις (μονάδες διανυκτέρευσης) που θα ενισχυθούν από την παρούσα πρόσκληση:

Α) **πρέπει να παρέχουν δωρεάν wi-fi στους επισκέπτες**

Β) **πρέπει να διαθέτουν ιστοσελίδα προβολής τουλάχιστον στην ελληνική και αγγλική γλώσσα**

Για τα ανωτέρω Α) και Β) ο δικαιούχος θα προσκομίζει υποχρεωτικά στον φυσικό φάκελο υπεύθυνη δήλωση.

1. Για τον υπολογισμό του εύλογου κόστους, ο υποψήφιος προσκομίζει οικονομικές προσφορές για λοιπές δαπάνες πλην κτιριακών υποδομών. Εφόσον το μοναδιαίο ανά τεμάχιο κόστος αυτών υπερβαίνει, σε αξία τα 1.000€, ή τα 5.000€ συνολικού ποσού ανά είδος, απαιτούνται τρεις (3) συγκρίσιμες προσφορές για το εν λόγω τεμάχιο, ενώ για ποσά κάτω των ανωτέρω ορίων τουλάχιστον δύο (2). Οι συγκρίσιμες προσφορές αφορούν ομοειδή και εφάμιλλα προϊόντα. Η ΟΤΔ καλείται να αξιολογήσει τόσο τις οικονομικές παραμέτρους των προσφορών, όσο και τις ποιοτικές. Έτσι είναι δυνατό να γίνει δεκτή μια προσφορά η οποία δεν είναι η πιο συμφέρουσα οικονομικά, αρκεί ο δυνητικός δικαιούχους να τεκμηριώνει και η ΟΤΔ να αποδέχεται, την μοναδικότητα ή την υψηλή ποιότητα ή τις ειδικές προδιαγραφές που προσφέρει το προμηθευόμενο προϊόν.

Όσον αφορά στις δαπάνες που αφορούν κτιριακές υποδομές ο έλεγχος του «εύλογου κόστους» θα πραγματοποιείται μέσω σχετικών εγκεκριμένων Πινάκων Τιμών Μονάδας ΠΑΡΑΡΤΗΜΑ Ι\_2 Αίτηση στήριξης συμπληρωματικά στοιχεία.

Κατά την συμπλήρωση των δαπανών στο ΠΣΚΕ η κάθε κατηγορία δαπάνης θα αποτυπώνεται μια φορά. Η ανάλυση του προϋπολογισμού ανά εργασία ή και είδος θα γίνεται στον ΠΑΡΑΡΤΗΜΑ Ι\_8 Υπόδειγμα Προϋπολογισμού επενδυτικού σχεδίου, το οποίο θα προσκομίζεται τον φυσικό φάκελο και θα αποστέλλεται και σε μορφή excel στην ΟΤΔ. Στην περίπτωση των επενδυτικών σχεδίων της υποδράσης 19.2.3.3 ο απαιτούμενος εξοπλισμός για την λειτουργία των μονάδων διανυκτέρευσης θα αποτυπώνεται στον ΠΑΡΑΡΤΗΜΑ Ι\_8 Υπόδειγμα Προϋπολογισμού επενδυτικού σχεδίου την κατηγορία ΛΟΙΠΟΣ ΕΞΟΠΛΙΣΜΟΣ.

1. Οι δαπάνες που υποβάλει προς έγκριση ο δικαιούχος, και αποτυπώνονται στο ΠΣΚΕ και σε μορφή excel στην ΟΤΔ (ΠΑΡΑΡΤΗΜΑ Ι\_8 Υπόδειγμα Προϋπολογισμού επενδυτικού σχεδίου) ως προς το εύλογο του κόστους τους, αξιολογούνται με χρήση κατάλληλου συστήματος αξιολόγησης, όπως δαπάνες αναφοράς (πίνακας τιμών ΟΤΔ), σύγκριση των διαφόρων προσφορών, διασταυρωτικός έλεγχος προσφορών ομοειδών προϊόντων άλλων πράξεων ή με τη χρήση διαδικτύου, από τους εισηγητές της αξιολόγησης.

Επίσης, η ΟΤΔ οφείλει επιπλέον να λαμβάνει υπόψη και τους επίσημους τιμοκαταλόγους των προμηθευτών καθώς και με διαθέσιμες σχετικές μελέτες προσδιορισμού του εύλογου κόστους που έχουν καταρτιστεί για τον σκοπό αυτό και έχουν υποστηρίξει βάσεις δεδομένων τιμών αναφοράς μηχανολογικού εξοπλισμού και κτιριακών υποδομών, εφόσον αυτές είναι διαθέσιμες και επικαιροποιημένες.

**ΚΕΦΑΛΑΙΟ 2: ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΑΞΕΩΝ**

|  |  |  |  |  |  |
| --- | --- | --- | --- | --- | --- |
| **ΠΡΟΓΡΑΜΜΑ: ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΤΗΣ ΕΛΛΑΔΑΣ 2014-2020 (ΠΑΑ)** | |  | | | |
| **ΜΕΤΡΟ 19.2 ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ (ΤΑΠΤοΚ)** | |  | | | |
| **ΟΤΔ: ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ** | |  | | | |
| **ΚΩΔΙΚΟΣ ΥΠΟ-ΔΡΑΣΗΣ: 19.2.3.3** | |  | | | |
| **ΤΙΤΛΟΣ ΥΠΟΔΡΑΣΗΣ : Οριζόντια εφαρμογή ενίσχυσης επενδύσεων στον τομέα του τουρισμού με σκοπό την εξυπηρέτηση των στόχων της τοπικής στρατηγικής** | |  | | | |
| **ΚΩΔΙΚΟΣ ΠΡΟΣΚΛΗΣΗΣ :** | |  | | | |
| **ΤΙΤΛΟΣ ΠΡΟΤΕΙΝΟΜΕΝΗΣ ΠΡΑΞΗΣ :** | |  | | | |
| **ΚΩΔΙΚΟΣ ΠΡΑΞΗΣ ΠΣΚΕ:** | |  | | | |
| **α/α** | **Περιγραφή κριτηρίου** | **ΕΚΠΛΗΡΩΣΗ ΚΡΙΤΗΡΙΟΥ** | | | **Δικαιολογητικά Τεκμηρίωσης** |
|  | **ΝΑΙ** | **ΟΧΙ** | **Δ/Α** |
| 1 | Εμπρόθεσμη ηλεκτρονική υποβολή της αίτησης και αποστολή του αποδεικτικού κατάθεσης και του επισυναπτόμενου υλικού στην ΟΤΔ στην προθεσμία που ορίζεται από την προκήρυξη. |  |  |  | Αρ. πρωτ. ΟΤΔ |
| 2 | Η πρόταση συνοδεύεται από μελέτη βιωσιμότητας. |  |  |  | Μελέτη Βιωσιμότητας |
| 3 | Η πρόταση συνοδεύεται από αναλυτικό προϋπολογισμό εργασιών σύμφωνα με τα οριζόμενα στο υπόδειγμα του αίτηση στήριξης. |  |  |  | Αίτηση στήριξης, Συνημμένο αρχείο excel προϋπολογισμού της προτεινόμενης πράξης (ΠΑΡΑΡΤΗΜΑ .....) |
| 4 | Αποδεικνύεται η κατοχή ή η χρήση του ακινήτου, στο οποίο προβλέπεται η υλοποίηση της πρότασης. |  |  |  | Αποδεικτικά κατοχής χρήσης ανάλογα με την περίπτωση |
| 5 | Η πρόταση είναι σύμφωνη με την περιγραφή, τους όρους και περιορισμούς της προκηρυσσόμενης υποδράσης. Μεταξύ άλλων θα πρέπει ο συνολικός προτεινόμενος προϋπολογισμός της πρότασης να μην υπερβαίνει το όριο που καθορίζεται στο ΠΑΑ. Μέγιστος προϋπολογισμός πράξεων και επιλέξιμος προϋπολογισμός 600.000€. Επιπλέον έχει συσταθεί ο φορέας που υποβάλλει την αίτηση στήριξης (δεν γίνονται δεκτές υπό σύσταση εταιρείες). |  |  |  | Αίτηση στήριξης, καταστατικό, αρχιτεκτονικά σχέδια |
| 6 | Η πρόταση αφορά στην περιοχή εφαρμογής ή υλοποιείται εντός της περιοχής εφαρμογής της προκηρυσσόμενης υπο-δράσης του τοπικού προγράμματος. |  |  |  | Αίτηση στήριξης, τοπογραφικό διάγραμμα (αν απαιτείται), αποδεικτικά κατοχής - χρήσης |
| 7 | Η πρόταση δεν έχει ενταχθεί / οριστικά υπαχθεί σε άλλο πρόγραμμα για το ίδιο φυσικό αντικείμενο. |  |  |  | Αίτηση στήριξης, Υπεύθυνη δήλωση |
| 8 | Η πρόταση πληρεί τους όρους και τις προϋποθέσεις της ΚΥΑ 2986/2-12-2016, όπως ισχύει κάθε φορά |  |  |  | Αίτηση στήριξης |
| 9 | Η πρόταση αφορά ολοκληρωμένο και λειτουργικό φυσικό αντικείμενο. |  |  |  | Αίτηση στήριξης |
| 10 | Στην πρόταση δε δηλώνονται ψευδή και αναληθή στοιχεία. |  |  |  | Υπεύθυνη δήλωση |
| 11 | Nα μην συνιστούν προβληματική επιχείρηση κατά την χoρήγηση της ενίσχυσης. |  |  |  | Αίτηση στήριξης, Υπεύθυνη δήλωση, δικαιολογητικά ανάλογα με τη νομική μορφή και τύπο τήρησης λογιστικών βιβλίων |
| 12 | Η μορφή του υποψήφιου είναι σύμφωνη με τα προβλεπόμενα στην ΥΑ 1337/2022, όπως ισχύει κάθε φορά, και στη σχετική πρόσκληση. |  |  |  | Αίτηση στήριξης |
| 13 | Στον υποψήφιο μέχρι και το χρόνο υποβολής της πρότασης δεν έχουν επιβληθεί διοικητικές κυρώσεις για παραβίαση Κοινοτικών Κανονισμών ή Εθνικής Νομοθεσίας σε σχέση με την υλοποίηση έργων. |  |  |  | Υπεύθυνη δήλωση |
| 14 | Στην περίπτωση που ο δικαιούχος είναι Δημόσιος Υπάλληλος ή εργαζόμενος σε ΝΠΔΔ ή ΝΠΙΔ, διαθέτει σχετική άδεια από αρμόδιο Υπηρεσιακό Συμβούλιο ή δεν κωλύεται από διατάξεις του καταστατικού της ΝΙΠΔ. Το κριτήριο δεν εξετάζεται στην περίπτωση Συνεταιρισμών. |  |  |  | Ε1, Υπεύθυνη δήλωση, Άδεια αρμόδιου οργάνου, Καταστατικό σχετικού οργανισμού |
| 15 | Ο υποψήφιος έχει συμπληρώσει το 18ο έτος της ηλικίας του κατά την υποβολή της πρότασης. Στην περίπτωση προσωπικών εταιρειών, ο περιορισμός ισχύει για όλα τα μέλη τους. Ο περιορισμός δεν ισχύει για τις Ανώνυμες εταιρίες, τις Εταιρίες Περιορισμένης Ευθύνης, ΙΚΕ και τους Συνεταιρισμούς. |  |  |  | Αντίγραφο ταυτότητας ή διαβατηρίου |
| 16 | Για φυσικά πρόσωπα διασφαλίζεται ότι δεν υπάρχει θέμα πτώχευσης. |  |  |  | Υπεύθυνη Δήλωση στην αίτηση στήριξης. Βεβαίωση από αρμόδια Διοικητική ή Δικαστική αρχή κατά την ένταξη. |
| 17 | Για νομικά πρόσωπα διασφαλίζεται ότι δεν υπάρχει θέμα λύσης, εκκαθάρισης ή πτώχευσης. |  |  |  | Υπεύθυνη Δήλωση στην αίτηση στήριξης. Βεβαίωση από αρμόδια Διοικητική ή Δικαστική αρχή κατά την ένταξη. |
| 18 | Δεν έχουν υποβληθεί περισσότερες απο μία αιτήσεις στήριξης ανά ΑΦΜ ανά υποδράση στα πλαίσια της ίδιας πρόσκλησης ανά ΤΠ για όλη την περίοδο 2014-2020. Επιτρέπεται η κατάθεση πέραν της μιας αίτησης στήριξης, ανά ΑΦΜ για διαφορετικές Υποδράσεις, στην ίδια πρόσκληση ή μεταγενέστερη πρόσκληση του ίδιου ΤΠΑ. Δεν θεωρείται διαφορετική Υποδράση, η διαφοροποίηση μεταξύ Οριζόντιας εφαρμογής μιας Υποδράσης και εφαρμογής σε εξειδικευμένους τομείς, περιοχές ή δικαιούχους στο ίδιο ΤΠΑ εφόσον το περιεχόμενο της Υποδράσης είναι το ίδιο (Άρθρο 3 ΚΥΑ 2635/13-09-2017 (ΦΕΚ 3313/Β/20-09-2017)). Εφόσον ο υποψήφιος είναι συνεταιρισμός, το κριτήριο εξετάζεται μόνο σε επίπεδο φορέα. |  |  |  | Υπεύθυνη δήλωση, αρχείο ΟΤΔ, με μονογραφή του Συντονιστή στην πρώτη σελίδα της αίτησης. |
| 19 | Ο υποψήφιος δεν είναι (ή και δεν ήταν κατά την 1η δημοσίευση της πρόσκλησης), μέλος του Υπηρεσιακού Πυρήνα της ΟΤΔ, στέλεχος του φορέα (εταιρικό σχήμα) που έχει συστήσει την ΟΤΔ, εκπρόσωπος φορέων στην Επιτροπή Διαχείρισης Προγράμματος (ΕΔΠ) και στο Διοικητικό Συμβούλιο του φορέα (εταιρικό σχήμα) που έχει συστήσει την ΟΤΔ. Ο υποψήφιος δεν είναι Νομικό πρόσωπο, στο οποίο μετέχει ως εταίρος, εκπρόσωπος φορέα που συμμετέχει στην ΕΔΠ ή/και στο Διοικητικό Συμβούλιο του φορέα (εταιρικό σχήμα) που έχει συστήσει την ΟΤΔ. |  |  |  | Υπεύθυνη δήλωση, μονογραφή του Συντονιστή στην πρώτη σελίδα της αίτησης. |
| 20 | Ο υποψήφιος δεν αποτελεί εξωχώρια / υπεράκτια εταιρεία. |  |  |  | Υπεύθυνη δήλωση. |
| 21 | Ο υποψήφιος αποδεικνύει την ύπαρξη ιδίας συμμετοχής σύμφωνα με το χρηματοδοτικό σχήμα και όπως περιγράφεται στο άρθρο 1 σημείο 1.3 της παρούσας Πρόσκλησης. Προσκομίζει αποδεικτικό κατοχής ιδιωτικών κεφαλαίων που αντιστοιχούν στο 100% της ιδίας συμμετοχής της πράξης. |  |  |  | Σχετική Βεβαίωση με υπόλοιπα τραπεζικών καταθέσεων, άμεσα διαθέσιμα κεφάλαια |
| 22 | Δεν έχουν επιβληθεί στον δικαιούχο πρόστιμα τα οποία έχουν αποκτήσει τελεσίδικη και δεσμευτική ισχύ, για παραβάσεις εργατικής νομοθεσίας και ειδικότερα για: Παράβαση «υψηλής» ή «πολύ υψηλής» σοβαρότητας (3 πρόστιμα/ 3 έλεγχοι) ή Αδήλωτη εργασία (2 πρόστιμα/ 2 έλεγχοι). |  |  |  | Υπεύθυνη δήλωση. |
| 23 | Δεν εκκρεμεί για τον δικαιούχο εντολή ανάκτησης εκδοθείσα βάσει προηγούμενης απόφασης της Επιτροπής ή του Δικαστηρίου Ευρωπαϊκών Κοινοτήτων (ΔΕΚ). |  |  |  | Υπεύθυνη δήλωση και φορολογική ενημερότητα ή βεβαίωση οφειλών από την οποία να προκύπτει ότι δεν εκκρεμεί οφειλή από ανάκτηση προηγούμενων ενισχύσεων. |
| 24 | Έχουν υποβληθεί όλες οι απαιτούμενες άδειες για την έναρξη υλοποίησης της πράξης |  |  |  | Οικοδομική άδεια, Καθορισμός Πρώτυπων Περιβαλλοντικών Δεσμεύσεων ή Απαλλαγή από την διαδικασία Περιβαλλοντικής αδειοδότησης ανάλογα με το είδος και την χωροθέτηση της πράξης |
| 25 | Στην πρόταση πληρούνται οι υποχρεωτικές δεσμεύσεις της υπο δράσης 19.2.3.3 του Τοπικού Προγράμματος, όπως αναλυτικά περιγράφεται στον Οδηγό Επιλεξιμότητας και Επιλογής (σημείο 3 "ΥΠΟΔΡΑΣΗ 19.2.3.3 ΤΟΥ ΤΟΠΙΚΟΥ ΠΡΟΓΡΑΜΜΑΤΟΣ") |  |  |  | Υπεύθυνη δήλωση, Αίτηση Στήριξης. |
| 26 | Περιλαμβάνονται υποδομές διευκόλυνσης πρόσβασης των ΑΜΕΑ |  |  |  | Υποβαλόμενα σχέδια, περιγραφή στην αίτηση στηριξης, στο έντυπο Ι\_2, Υπέυθυνη Δήλωση |
| 27 | Το χρονοδιάγραμμα εκτέλεσης της προτεινόμενης πράξης εμπίπτει στην οριζόμενη στην πρόσκληση περίοδο επιλεξιμότητας και η πράξη δύναται να υλοποιηθεί εντός της περιόδου αυτής. |  |  |  | Βάση της ρεαλιστικότητας του προτεινόμενου χρονοδιαγράμματος. |
| 28 | Πληρούνται όλες οι γενικές και ειδικές προϋποθέσεις του ΚΑΝ. (ΕΕ) 651/2014 και του εφαρμοζόμενου άρθρου |  |  |  | Εξετάζεται κατά περίπτωση. Αίτηση Υπεύθυνη δήλωση και δικαιολογητικά |
| 29 | Ο δικαιούχος τηρεί τη νομοθεσία περί υγείας και ασφάλειας των εργαζομένων και πρόληψης επαγγελματικού κινδύνου. |  |  |  | Υπεύθυνη δήλωση |

**ΚΕΦΑΛΑΙΟ 3: ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ**

**Κριτήριο 1:**

Εξετάζεται η εμπρόθεσμη υποβολή της αίτησης στήριξης στο ΠΣΚΕ και επίσης μετά την ηλεκτρονική υποβολή, οι δυνητικοί δικαιούχοι οφείλουν, εντός προθεσμίας πέντε (5) εργάσιμών ημερών, να αποστείλουν στην ΟΤΔ αποδεικτικό κατάθεσης της αίτησης στήριξης, όπως παράγεται από το ΠΣΚΕ μαζί με φυσικό φάκελο ο οποίος θα περιέχει:

1. Την αίτηση στήριξης, έτσι όπως υποβλήθηκε και τυπώθηκε από το ΠΣΚΕ.
2. Όλα τα δικαιολογητικά που δύναται να εκπληρώνουν τα κριτήρια επιλεξιμότητας και επιλογής, όπως αυτά τίθενται στην Πρόσκληση της ΟΤΔ.

**Κριτήριο 2:**

Εξετάζεται η ορθότητα, πληρότητα και ρεαλιστικότητα της Μελέτης Βιωσιμότητας.

Η μελέτη υποχρεωτικά συμπληρώνεται και υποβάλλεται σε έντυπη και ηλεκτρονική μορφή (αρχείο excel), σύμφωνα με το ΠΑΡΑΡΤΗΜΑ \_7 Μελέτης Βιωσιμότητας.

**Κριτήριο 3:**

Εξετάζεται εάν έχει συνταχθεί και υποβληθεί στην ΟΤΔ, ο προϋπολογισμός των κτιριακών εργασιών με βάση τις τιμές μονάδας του Πίνακα Τιμών Μονάδας, και εάν έχουν υποβληθεί προτιμολόγια/προσφορές για τις λοιπές δαπάνες, όπως αναλυτικά προβλέπεται στην πρόσκληση.

Επισημαίνεται ότι ο προϋπολογισμός του έργου πρέπει να υποβληθεί στην ΟΤΔ μαζί με την αίτηση στήριξης και τα δικαιολογητικά σε μορφή excel, σύμφωνα με το ΠΑΡΑΡΤΗΜΑ Ι\_8 Υπόδειγμα Προϋπολογισμού επενδυτικού σχεδίου της Πρόσκλησης.

**Συμπληρωματικά υποβάλλονται: διάγραμμα δόμησης, πλήρης σειρά αρχιτεκτονικών σχεδίων (όψεις, κατόψεις, τομές) και αναλυτικές προμετρήσεις κτιριακών εργασιών και κάτοψη στην οποία να αποτυπώνεται η τοποθέτηση του προτεινόμενου εξοπλισμού στην επένδυση**.

**Κριτήριο 4:**

Σε περίπτωση πράξεων που περιλαμβάνουν επενδύσεις σε νέες ή υφιστάμενες υποδομές, απαιτούνται είτε αποδεικτικά ιδιοκτησίας στο όνομα του δικαιούχου είτε μακροχρόνια μίσθωση που να καλύπτει χρονική περίοδο, τουλάχιστον δεκαπέντε (15), έτη από την δημοσιοποίηση της σχετικής πρόσκλησης, επί του γηπέδου ή του οικοπέδου ή/και του ακινήτου, στις οποίες πραγματοποιούνται οι επενδύσεις. Σε περίπτωση εκσυγχρονισμού χωρίς επέμβαση στον φέροντα οργανισμό του κτιρίου ή σε περίπτωση μικρών προσθηκών που συμπληρώνουν την λειτουργικότητα του κτιρίου οι οποίες σε κάθε περίπτωση αποτελούν λιγότερο από το 10% του αιτούμενου κόστους, εννέα (9) έτη από την δημοσιοποίηση της σχετικής πρόσκλησης.

Σε κάθε περίπτωση το γήπεδο ή το οικόπεδο ή το ακίνητο θα πρέπει να είναι ελεύθερο βαρών, εκτός της περίπτωσης που το βάρος έχει προκύψει από επιχειρηματικό δάνειο για την ίδια φύση επένδυσης ή θα προκύψει από επιχειρηματικό δάνειο για την υλοποίηση της πρότασης ή από δάνειο για την αντιμετώπιση φυσικής καταστροφής, από την οποία επλήγει η επιχείρηση.

Επιπλέον υποβάλλονται:

* Πιστοποιητικό μεταγραφής
* Πιστοποιητικό βαρών
* Πιστοποιητικό μη διεκδικήσεων
* Πιστοποιητικό ιδιοκτησίας

**Κριτήριο 5:**

Εξετάζεται εάν η πρόταση (Αίτηση Στήριξης, Δικαιολογητικά) είναι σύμφωνη με τα περιγραφόμενα που περιλαμβάνονται στην Πρόσκληση, στα παραρτήματα αυτής και στον παρόντα Οδηγό αναφορικά με την υπο - δράση 19.2.3.3.

**Κριτήριο 6:**

Εξετάζεται η χωροθέτηση της επενδυτικής πρότασης, η σωστή και πλήρης συμπλήρωση των σχετικών πεδίων της Αίτησης στήριξης, το τοπογραφικό διάγραμμα και τα αποδεικτικά κατοχής – χρήσης του ακινήτου όπου προβλέπεται η υλοποίηση της πράξης.

**Κριτήριο 7:**

Εξετάζεται η σωστή και πλήρης συμπλήρωση της σχετικής Υπεύθυνης Δήλωσης.

**Κριτήριο 8:**

Εξετάζεται η συμμόρφωση ή μη με την ΚΥΑ 2986/2-12-2016 «Προσδιορισμός των λειτουργικών μορφών και κατηγοριών των τουριστικών καταλυμάτων και λοιπών τουριστικών εγκαταστάσεων που εντάσσονται σε προγράμματα αρμοδιότητας του Υπουργείου Αγροτικής Ανάπτυξης και Τροφίμων», όπως ισχύει κάθε φορά.

Υποβάλλονται διάγραμμα δόμησης, πλήρης σειρά αρχιτεκτονικών σχεδίων (όψεις, κατόψεις, τομές). Στην περίπτωση που η πρόταση αφορά τις κατηγορίες «Ενοικιαζόμενα επιπλωμένα δωμάτια – διαμερίσματα 5, 4 και 3 κλειδιών», υποβάλλεται πίνακας μοριοδότησης κατάταξης κλειδιών, υπογεγραμμένος από τον αρμόδιο μηχανικό.

**Κριτήριο 9:**

Εξετάζονται η ορθή συμπλήρωση της Αίτησης Στήριξης, και ειδικότερα ο συνολικός αναλυτικός προϋπολογισμός της Αίτησης Στήριξης.

**Κριτήριο 10:**

Εξετάζεται η ύπαρξη σχετικής αναφοράς στην Υπεύθυνη Δήλωση του υποψήφιου δικαιούχου

**Κριτήριο 11:**

Εξετάζεται η ύπαρξη σχετικής αναφοράς στην Υπεύθυνη Δήλωση του υποψήφιου δικαιούχου.

Μία από τις βασικές προϋποθέσεις (άρ. 1 παρ. 4γ του Καν.) συμβατότητας με τον Καν. (Ε.Ε.) 651/2014 είναι η μη ενίσχυση προβληματικών επιχειρήσεων. Προκειμένου να διασφαλίζεται η τήρηση του Κανονισμού στο σημείο αυτό πρέπει κατά την φάση της υποβολής να δηλώνει υπευθύνως από την αιτούμενη την ενίσχυση επιχείρηση, ότι η επιχείρηση δεν είναι προβληματική σύμφωνα με τα αναφερθέντα στον ορισμό του άρθρου 2 σημείο 18 του Κανονισμού. Στην συνέχεια και προκειμένου να αξιολογηθεί από την ΟΤΔ εάν μία επιχείρηση είναι προβληματική ή όχι, **πρέπει να προσκομίζονται από την αιτούμενη την ενίσχυση επιχείρηση τα δικαιολογητικά του ΠΑΡΑΡΤΗΜΑΤΟΣ ΙΙ\_4, ανάλογα με την μορφή της επιχείρησης**.

**Κριτήριο 12:**

Οι δικαιούχοι του Υπομέτρου 19.2 περιγράφονται στο Άρθρο 2 της ΚΥΑ 2635/13-09-2017 (ΦΕΚ 3313/Β/20-09-2017).

Επιπλέον για τους δικαιούχους ισχύουν τα αναφερόμενα στο άρθρο 3 της Πρόσκλησης.

**Κριτήριο 13:**

Εξετάζεται η ύπαρξη σχετικής αναφοράς σε Υπεύθυνη Δήλωση του υποψήφιου δικαιούχου

**Κριτήριο 14:**

Στην περίπτωση που ο υποψήφιος δικαιούχος είναι Δημόσιος Υπάλληλος θα πρέπει να διαθέτει σχετική άδεια από αρμόδιο Υπηρεσιακό Συμβούλιο. Αντίστοιχα, εάν είναι εργαζόμενος σε ΔΕΚΟ θα πρέπει να μην κωλύεται από διατάξεις του καταστατικού της ΔΕΚΟ. Για την τεκμηρίωση των ανωτέρω θα πρέπει να προσκομίζονται κατά περίπτωση δικαιολογητικά όπως: Αντίγραφο του Ε1 του τελευταίου διαχειριστικού έτους που έχει υποβληθεί, σχετική Υπεύθυνη δήλωση, Άδεια αρμόδιου οργάνου, Καταστατικό σχετικού οργανισμού.

Το κριτήριο δεν εξετάζεται στην περίπτωση Συνεταιρισμών.

**Κριτήριο 15:**

Η εκπλήρωση του κριτηρίου ελέγχεται από την προσκόμιση Αντίγραφου ταυτότητας ή διαβατηρίου, καθώς και με την προσκόμιση καταστατικού εταιρικού σχήματος.

**Κριτήρια 16 και 17:**

Εξετάζεται εάν προσκομίστηκαν τα κατάλληλα δικαιολογητικά που τεκμηριώνουν ότι δεν υπάρχει θέμα πτώχευσης για τα φυσικά πρόσωπα με την ύπαρξη σχετικής αναφοράς σε Υπεύθυνη Δήλωση και Βεβαίωσης από αρμόδια Διοικητική ή Δικαστική αρχή κατά την ένταξη.

Αντίστοιχα, για τα νομικά πρόσωπα, θα πρέπει να προσκομίζονται δικαιολογητικά που τεκμηριώνουν ότι δεν υπάρχει θέμα λύσης, εκκαθάρισης ή πτώχευσης με την ύπαρξη σχετικής αναφοράς σε Υπεύθυνη Δήλωση και Βεβαίωσης από αρμόδια Διοικητική ή Δικαστική αρχή κατά την ένταξη.

**Κριτήριο 18:**

Η εκπλήρωση του κριτηρίου ελέγχεται από την συνεκτίμηση σχετικής Υπεύθυνης δήλωσης, του αρχείου της ΟΤΔ, με μονογραφή του Συντονιστή στην πρώτη σελίδα της αίτησης.

**Κριτήριο 19:**

Εξετάζεται η ύπαρξη σχετικής αναφοράς σε Υπεύθυνη Δήλωση του υποψήφιου δικαιούχου με μονογραφή του Συντονιστή στην πρώτη σελίδα της αίτησης..

**Κριτήριο 20:**

Εξετάζεται η ύπαρξη σχετικής αναφοράς σε Υπεύθυνη Δήλωση του υποψήφιου δικαιούχου.

**Κριτήριο 21 :**

Η κάλυψη της ιδίας συμμετοχής κατά 100% είναι υποχρεωτική κατά την ημερομηνία υποβολής της αίτησης στήριξης και ως εκ τούτο αποτελεί κριτήριο επιλεξιμότητας και στην περίπτωση που δεν αποδεικνύεται η πρόταση απορρίπτεται.

Η απόδειξη της ιδιωτικής συμμετοχής δύναται να τεκμηριώνεται με σχετικό τραπεζικό έγγραφο (Βεβαίωση τράπεζας για το υπόλοιπο τραπεζικών καταθέσεων σε επαγγελματικό λογαριασμό του δικαιούχου), τα οποία είναι άμεσα διαθέσιμα.

Η κάλυψη της ιδίας συμμετοχής κατά 100%, ως ανωτέρω, καλύπτει και την απαίτηση για τις πράξεις που ενισχύονται μέσω του άρθρου 14 του Κανονισμού (ΕΕ) 651/2014 της Επιτροπής όπου «η ιδιωτική συμμετοχή του δικαιούχου της ενίσχυσης πρέπει να ανέρχεται σε τουλάχιστον 25% των επιλέξιμων δαπανών, ....».

**Κριτήριο 22**

Εξετάζεται η ύπαρξη σχετικής αναφοράς σε Υπεύθυνη Δήλωση του υποψήφιου δικαιούχου.

**Κριτήριο 23**

Εξετάζεται η ύπαρξη σχετικής αναφοράς σε Υπεύθυνη Δήλωση του υποψήφιου δικαιούχου.

**Κριτήριο 24**

Εξετάζεται η προσκόμιση όλων των απαιτούμενων αδειών για την έναρξη υλοποίησης της πράξης. Συγκεκριμένα εξετάζεται η ύπαρξη των:

* Έγκριση δόμησης, Άδεια δόμησης
* άδεια περιβαλλοντικών επιπτώσεων ή η απαλλαγή από περιβαλλοντικούς όρους, καθώς
* τυχόν λοιπές άδειες ανάλογα με τε την χωροθέτηση και το είδος της πράξης

**Κριτήριο 25**

Εξετάζεται η πλήρωση των υποχρεωτικών δεσμεύσεων του Τοπικού Προγράμματος, όπως περιγράφονται αναλυτικά στην περιγραφή της κάθε Υποδράση στο σημείο 3 του παρόντος Οδηγού Επιλεξιμότητας και Επιλογής.

Συγκεκριμένα για την Υποδράση 19.2.3.3 πρέπει να πληρούνται τα κάτωθι:

α) οι μονάδες διανυκτέρευσης, εκτός από τα camping και τις κατασκηνώσεις, πρέπει να παρέχουν δωρεάν wi-fi στους επισκέπτες

β) οι επενδύσεις που θα ενισχυθούν από την παρούσα δράση πρέπει να διαθέτουν ιστοσελίδα προβολής τουλάχιστον στην ελληνική και αγγλική γλώσσα.

***Τα ανωτέρω θα περιγράφονται στην αίτηση στήριξης και εφόσον περιλαμβάνονται στις επιλέξιμες δαπάνες της κάθε Υποδράσης, θα τεκμηριώνονται και από τον υποβληθέντα προϋπολογισμό και την προσκόμιση των απαιτούμενων προσφορών. Επίσης θα περιγράφονται και στην Υπεύθυνη Δήλωση δικαιούχου (ΠΑΡΑΡΤΗΜΑ Ι\_9).***

**Κριτήριο 26**

Επιπλέον, οι επιχειρήσεις που ενισχύονται πρέπει να λαμβάνουν μέριμνα για την διευκόλυνση της πρόσβασης, σε αυτές, ατόμων με αναπηρία, σύμφωνα με τα προβλεπόμενα στο άρθρο 7, του Καν (ΕΕ) 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού γενικών διατάξεων για το ΕΤΠΑ, το ΕΚΤ και το Ταμείο Συνοχής και την κατάργηση του Καν (ΕΚ) 1083/2006. Σε κάθε περίπτωση, κατ’ ελάχιστον, όλες οι ενισχυόμενες επιχειρήσεις θα διαθέτουν ιστοσελίδα που εξυπηρετεί άτομα με αναπηρία (*θα πρέπει να συμμορφώνονται με τις Οδηγίες για την Προσβασιμότητα του Περιεχομένου του Ιστού, έκδοση 2.0 (Web Content Accessibility Guidelines 2.0) του διεθνή οργανισμού World Wide Web Consortium (W3C), κατ’ ελάχιστο στο μεσαίο επίπεδο προσβασιμότητας “ΑΑ*”*).Οι τουριστικές μονάδες που θα ενισχυθούν θα διασφαλίζουν την προσβασιμότητα των ΑΜΕΑ στις κτιριακές εγκαταστάσεις* και θα διαθέτουν τουλάχιστον WC ΑΜΕΑ.

Η προσβασιμότητα σε ΑΜΕΑ τεκμηριώνεται από τον υποβληθέν προϋπολογισμό του επενδυτικού σχεδίου με την προσκόμιση αντίστοιχων προσφορών/ προτιμολόγιων, καθώς και των αρχιτεκτονικών σχεδίων. Επίσης απαιτείται εκτενείς αναφορά στο ειδικό πεδίο του ΠΑΡΑΡΑΤΗΜΑΤΟΣ Ι\_2 Αίτηση στήριξης συμπληρωματικά στοιχεία.

**Κριτήριο 27**

Εξετάζεται βάση της ρεαλιστικότητας του προτεινόμενου χρονοδιαγράμματος.

**Κριτήρια 28**

Εξετάζονται κατά περίπτωση τα αναφερόμενα στην αίτηση στήριξης, Υπεύθυνη Δήλωση και δικαιολογητικά.

**Κριτήριο 29**

Εξετάζονται τα αναφερόμενα στην Υπεύθυνη δήλωση του δικαιούχου.

**\*Πέρα των ανωτέρω ισχύουν οι όροι επιλεξιμότητας της παρούσας πρόσκλησης στο σύνολό της**

**ΚΕΦΑΛΑΙΟ 4: ΥΠΟΔΡΑΣΕΙΣ ΤΟΠΙΚΟΥ ΠΡΟΓΡΑΜΜΑΤΟΣ**

Η Υποδράση του Τοπικού Προγράμματος που προκηρύσσεται, με την αντίστοιχη δημόσια δαπάνη, είναι η εξής:

|  |  |  |  |  |
| --- | --- | --- | --- | --- |
| ***ΚΩΔΙΚΟΣ ΔΡΑΣΗΣ*** | ***ΤΙΤΛΟΣ ΔΡΑΣΗΣ*** | ***ΚΩΔΙΚΟΣ ΥΠΟ-ΔΡΑΣΗΣ*** | ***ΤΙΤΛΟΣ ΥΠΟ-ΔΡΑΣΗΣ*** | ***ΔΗΜΟΣΙΑ ΔΑΠΑΝΗ*** |
| 19.2.3 | Οριζόντια ενίσχυση στην ανάπτυξη / βελτίωση της επιχειρηματικότητας και ανταγωνιστικότητας της περιοχή εφαρμογής | 19.2.3.3 | Οριζόντια εφαρμογή ενίσχυσης επενδύσεων στον τομέα του τουρισμού με σκοπό την εξυπηρέτηση των στόχων της τοπικής στρατηγικής. | *1.300.000,00 €* |

|  |  |
| --- | --- |
| **Τίτλος Δράσης** | **Οριζόντια ενίσχυση στην ανάπτυξη/βελτίωση της επιχειρηματικότητας και ανταγωνιστικότητας της περιοχής εφαρμογής** |
| **Κωδικός Δράσης** | **19.2.3** |
| **Τίτλος υπο-δράσης** | **Οριζόντια εφαρμογή ενίσχυσης επενδύσεων στον τομέα του τουρισμού με σκοπό την εξυπηρέτηση των στόχων της τοπικής στρατηγικής** |
| **Κωδικός υπο-δράσης** | **19.2.3.3** |
| **Νομική βάση** | **Άρθρα 14 & 22 Κανονισμού (ΕΕ) 651/14** |
| **Περιγραφή προκυρησσόμενης υπο-δράσης** | |
| Με την παρούσα υπο-δράση ενισχύεται η ίδρυση, επιχειρήσεων που δραστηριοποιούνται στον τομέα του τουρισμού και συγκεκριμένα **μονάδες διανυκτέρευση**. Η ενίσχυση παρέχεται σε **συγκεκριμένους ΚΑΔ** (ΠΑΡΑΡΤΗΜΑ ΙΙ\_8 ΕΠΙΛΕΞΙΜΟΙ ΚΑΔ ανά υπο δράση).  Στις μονάδες διανυκτέρευσης συμπεριλαμβάνονται camping και κατασκηνώσεις. Σε κάθε περίπτωση, οι επενδύσεις που αφορούν υποδομές διανυκτέρευσης πρέπει να είναι σύμφωνες με την υπ’ αριθμ. ΚΥΑ 2986/25-11-2016 «Προσδιορισμός των λειτουργικών μορφών και κατηγοριών των τουριστικών καταλυμάτων και λοιπών τουριστικών εγκαταστάσεων, που εντάσσονται σε προγράμματα αρμοδιότητας του Υπουργείου Αγροτικής Ανάπτυξης και Τροφίμων», όπως κάθε φορά ισχύει. **Οι μονάδες διανυκτέρευσης, εκτός από τα camping και τις κατασκηνώσεις, πρέπει να παρέχουν δωρεάν wi-fi στους επισκέπτες**.  Μέσω μοριοδότησης προωθούνται: α) η ενίσχυση επενδύσεων που αφορούν camping, κατασκηνώσεις, αγροκτήματα με μονάδα διανυκτέρευσης, β) η εφαρμογή συστημάτων διασφάλισης της ποιότητας, γ) η υλοποίηση επενδύσεων σε ορεινές περιοχές, δ) η χρήση ανανεώσιμων πηγών ενέργειας (όταν γίνεται χρήση του αρ. 22 του Καν. Ε.Ε. 651/2014) και η εφαρμογή συστημάτων εξοικονόμησης ενέργειας, ε) οι επενδύσεις που πραγματοποιούνται από αγρότες ή αγροτικούς συνεταιρισμούς ή ομάδες παραγωγών ή μέλη ευπαθών ομάδων πληθυσμού (όπως ορίζονται στο Ν.4019/2011) ή ΚΟΙΝΣΕΠ ή νέους/νέες έως 35 ετών, στ) η εφαρμογή συστημάτων εξοικονόμησης νερού, και ζ) η αξιοποίηση των νέων τεχνολογιών κ.  **Σε κάθε περίπτωση, οι επενδύσεις που θα ενισχυθούν από την παρούσα δράση πρέπει να διαθέτουν ιστοσελίδα προβολής τουλάχιστον στην ελληνική και αγγλική γλώσσα.**  Επισημάνσεις   * **Με το άρθρο 22, του Κανονισμού (ΕΕ) 651/14 χρηματοδοτούνται μικρές και πολύ μικρές επιχειρήσεις με έναρξη δραστηριότητας μετά την ημερομηνία δημοσίευσης της Πρόσκλησης του Τοπικού Προγράμματος για την υποβολή προτάσεων από δυνητικούς δικαιούχους και με την προϋπόθεση ότι οι εταίροι / μέτοχοι δεν ασκούν επιχειρηματική δραστηριότητα άνω των τριών (3) ετών σε λοιπές επιχειρήσεις.** * **Με το άρθρο 14, του Κανονισμού (ΕΕ) 651/14 χρηματοδοτούνται τόσο υφιστάμενες όσο και νέες επιχειρηματικές μονάδες**  για «αρχική επένδυση» όπως αυτή ορίζεται στον «Πίνακα επεξήγησης όρων και συντμήσεων» της πρόσκλησης. * **Με το άρθρο 14, του Κανονισμού (ΕΕ) 651/14** δεν είναι επιλέξιμες οι ενισχύσεις για παραγωγή ενέργειας και επομένως ο εξοπλισμός παραγωγής ενέργειας από ανανεώσιμες πηγές ενέργειας * **Ο εν δυνάμει δικαιούχος δύναται να επιλέξει είτε το άρθρο 22 είτε το άρθρο 14, του Κανονισμού (ΕΕ) 651/14, για την υποβολή της επενδυτικής του πρότασης, σύμφωνα με τις ανάγκες τους και τις προϋποθέσεις που τίθενται**   Το κριτήριο «ΠΡΟΤΕΡΑΙΟΤΗΤΕΣ ΥΠΟΔΡΑΣΗΣ» αναλύεται και βαθμολογείται ως ακολούθως:   |  |  |  | | --- | --- | --- | | **ΕΞΕΙΔΙΚΕΥΣΗ ΚΡΙΤΗΡΙΩΝ ΕΠΙΛΟΓΗΣ** | **ΒΑΡΥΤΗΤΑ** | **ΜΟΡΙΟΔΟΤΗΣΗ**  **(ΚΛΙΜΑΚΑ 1-100)** | | Η επένδυση αφορά camping ή κατασκήνωση ή αγρόκτημα με μονάδα διανυκτέρευσης | 20 | 100 | | Η επένδυση αφορά μονάδα διανυκτέρευσης, με παροχή συμπληρωματικών υπηρεσιών (π.χ. mountain bike, αθλητικοί χώροι, αίθουσα μελέτης, κινηματογραφικές προβολές), σε περιοχές αναγνωρισμένης οικολογικής αξίας, όπως τα Εθνικά Πάρκα, οι υγρότοποι Ramsar, οι περιοχές του δικτύου Natura 2000 και λοιπές προστατευόμενες περιοχές. | 70 | | Η επένδυση αφορά μονάδα διανυκτέρευσης, με παροχή συμπληρωματικών υπηρεσιών (π.χ. mountain bike, αθλητικοί χώροι, αίθουσα μελέτης, κινηματογραφικές προβολές), εκτός περιοχών αναγνωρισμένης οικολογικής αξίας, ή η επένδυση αφορά μετατροπή παραδοσιακών ή διατηρητέων κτισμάτων σε τουριστικά καταλύματα. | 40 | | Η επένδυση αφορά μονάδα διανυκτέρευσης, χωρίς συμπληρωματικές υπηρεσίες | 0 |   Το μέγιστο ποσοστό ενίσχυσης ανέρχεται σε 65% όταν εφαρμόζεται το άρθρο 22 του Κανονισμού (ΕΕ) 651/14 και σε 70% όταν εφαρμόζεται το άρθρο 14 του Κανονισμού (ΕΕ) 651/14. | |
| **Θεματική κατεύθυνση που εξυπηρετείται** | |
| Θ.Κ. 1: Βελτίωση της ελκυστικότητας της περιοχής παρέμβασης και ενίσχυση του τουριστικού προϊόντος | |
| **Περιοχή Εφαρμογής** | |
| Όλη η περιοχή παρέμβασης | |
| **Δικαιούχοι** | |
| Μικρές και πολύ μικρές επιχειρήσεις κατά την έννοια της σύστασης 2003/361/ΕΚ της Επιτροπής. | |
| **Κριτήρια επιλογής** | |
| **Τα κριτήρια επιλογής αναλύονται στο επόμενο κεφάλαιο του οδηγού εφαρμογής** | |
| **Συνέργεια/συμπληρωματικότητα με άλλες δράσεις του τοπικού προγράμματος** | |
| Η υποδράση βρίσκεται σε συνέργεια/συμπληρωματικότητα με τις υποδράσεις της Θεματικής Κατεύθυνσης 1, που αφορούν τον τουρισμό, καθώς και με τις υποδράσεις της Θεματικές Κατεύθυνσης 2, οι οποίες αφορούν τον αγροδιατροφική τομέα, καθότι οι μονάδες μεταποίησης/τυποποίησης που θα χρηματοδοτηθούν από το τοπικό πρόγραμμα πρέπει να αποτελέσουν κομμάτι του τοπικού τουριστικού προϊόντος. | |
| **Συνέργεια/συμπληρωματικότητα με λοιπές αναπτυξιακές δράσεις στην ευρύτερη περιοχή** | |
| Η υποδράση βρίσκεται σε συνέργεια/συμπληρωματικότητα με την ΟΧΕ Μεσολογγίου, την αναβάθμιση και τον εκσυγχρονισμό του ΞΕΝΙΑ Ναυπάκτου, το ΟΣΑΑ Δήμου Ναυπακτίας, τη συνένωση των παραλιών Γριμπόβου και Ψανής, την κατασκευή πλωτής εξέδρας στο Ενετικό λιμάνι Ναυπάκτου, τη Δημιουργία ποδηλατικών, πεζοπορικών και ορειβατικών διαδρομών στην Ναυπακτία, την ολοκλήρωση της Ιόνιας και Ολυμπίας Οδού και το ΠΕΠ Δυτικής Ελλάδας | |

**ΚΕΦΑΛΑΙΟ 5: ΚΡΙΤΗΡΙΑ ΕΠΙΛΟΓΗΣ ΤΗΣ ΥΠΟΔΡΑΣΗΣ 19.2.3.3 ΤΟΠΙΚΟΥ ΠΡΟΓΡΑΜΜΑΤΟΣ**

|  |  |  |  |  |  |  |
| --- | --- | --- | --- | --- | --- | --- |
| **ΠΡΟΓΡΑΜΜΑ: ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΤΗΣ ΕΛΛΑΔΑΣ 2014-2020 (ΠΑΑ)** | | |  | | | |
| **ΜΕΤΡΟ 19.2 ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ (ΤΑΠΤοΚ)** | | |  | | | |
| **ΟΤΔ:** | | | **ΑΙΤΩΛΙΚΗ ΑΝΑΠΤΥΞΙΑΚΗ Α.Ε. ΟΤΑ** | | | |
| **ΚΩΔΙΚΟΣ ΥΠΟ-ΔΡΑΣΗΣ:** | | | **19.2.3.3** | | | |
| **ΤΙΤΛΟΣ ΥΠΟΔΡΑΣΗΣ:** | | | **Οριζόντια εφαρμογή ενίσχυσης επενδύσεων στον τομέα του τουρισμού με σκοπό την εξυπηρέτηση των στόχων της τοπικής στρατηγικής** | | | |
| **ΚΩΔΙΚΟΣ ΠΡΟΣΚΛΗΣΗΣ :** | | |  | | | |
| **ΤΙΤΛΟΣ ΠΡΟΤΕΙΝΟΜΕΝΗΣ ΠΡΑΞΗΣ :** | | |  | | | |
| **ΚΩΔΙΚΟΣ ΠΡΑΞΗΣ ΠΣΚΕ:** | | |  | | | |
|  |  |  |  |  |  |  |
| **Α/Α** | **ΚΡΙΤΗΡΙΟ** | **ΑΝΑΛΥΣΗ** | **ΒΑΡΥΤΗΤΑ** | **ΒΑΘΜΟΛΟΓΙΑ** | **ΤΙΜΗ ΒΑΣΗΣ** | **Δικαιολογητικά Τεκμηρίωσης** |
| 1 | Σαφήνεια και πληρότητα της πρότασης | Σαφήνεια του περιεχομένου της πρότασης και πληρότητα ως προς τα απαιτούμενα για τη βαθμολόγηση δικαιολογητικά | 8 | 100 | **30** | Αίτηση Στήριξης |
| Ασαφής περιγραφή της πρότασης αλλά πληρότητα ως προς τα απαιτούμενα για τη βαθμολόγηση δικαιολογητικά | 50 |
| Ασαφής περιγραφή της πρότασης και ελλείψεις ως προς τα απαιτούμενα για τη βαθμολόγηση δικαιολογητικά | 0 |
| 2 | Προτεραιότητες υπο-δράσης | δίνεται ανάλυση στην περιγραφή του κριτηρίου και στην περιγραφή της υποδράσης για τον τρόπο που βαθμολογείται το συγκεκριμένο κριτήριο | 20 | 0-100 | Αίτηση ενίσχυσης - Πρόσκληση |
| 3 | Ο δικαιούχος είναι κατά κύριο επάγγελμα αγρότης ή εταιρικό σχήμα αγροτών | Ναι | 2 | 100 | Βεβαίωση εγγραφής στο μητρώο αγροτών και αγροτικών εκμεταλλεύσεων, Ε1, εκαθαριστικό, καταστατικό εταιρικού σχήματος |
| Όχι | 0 |
| 4 | Προώθηση νεανικής επιχειρηματικότητας | Ο δικαιούχος της επένδυσης είναι νέος ≤ 35 ετών (φυσικό πρόσωπο) ή εταιρεία οι μέτοχοι της οποίας είναι στο σύνολο τους νέοι ≤ 35 ετών | 5 | 100 | Φωτοτυπία ταυτότητας ή διαβατηρίου, καταστατικό εταιρικού σχήματος |
| Ο δικαιούχος είναι νομικό πρόσωπο και το μετοχικό/εταιρικό του κεφάλαιο το κατέχουν σε ποσοστό μεγαλυτερο ή ίσο 50% νέοι ≤ 35 ετών | 50 |
| 5 | Προώθηση γυναικείας επιχειρηματικότητας | Ο δικαιούχος της επένδυσης είναι γυναίκα (φυσικό πρόσωπο) ή εταιρεία οι μέτοχοι της οποίας είναι στο σύνολο τους είναι γυναίκες | 5 | 100 | Φωτοτυπία ταυτότητας ή διαβατηρίου, καταστατικό εταιρικού σχήματος |
| Ο δικαιούχος είναι νομικό πρόσωπο και το μετοχικό/εταιρικό του κεφάλαιο το κατέχουν σε ποσοστό μεγαλυτερο ή ίσο 50% γυναίκες | 50 |
| 6 | Προώθηση επιχειρηματικότητας συλλογικών φορέων (Συνεταιρισμοί, ΚοινΣΕΠ, κ.ά.). | Ναι | 2 | 100 | Καταστατικό φορεά |
| Όχι | 0 |
| 7 | Είδος επιχείρησης (σύμφωνα με τη σύσταση της Επιτροπής 2003/361/ΕΚ) | Πολύ μικρές επιχειρήσεις | 6 | 100 | Συμπληρωμένο το υπόδειγμα Δήλωσης σχετικά με τα στοιχεία που αφορούν στην ιδιότητα ΜΜΕ μιας επιχείρησης (ΠΑΡΑΡΤΗΜΑ Ι\_6) |
| Μικρές επιχειρήσεις | 50 |
| Μεσαίες/μεγάλες επιχειρήσεις | 0 |
| 8 | Προστασία περιβάλλοντος | Ποσοστό δαπανών σχετικών με την προστασία του περιβάλλοντος μεγαλύτερο ή ίσο του 5% | 10 | 100 | Αίτηση Στήριξης/Επιλέξιμες δαπάνες, Υποβαλλόμενος προϋπολογισμός |
|  |
| Ποσοστό δαπανών σχετικών με την προστασία του περιβάλλοντος μικρότερο του 5% | 0 |  |
| 9 | Καινοτόμος χαρακτήρας της πρότασης/ Χρήση καινοτομίας και νέων τεχνολογιών (τουρισμός) | Οργανωτική καινοτομία / καινοτομία στο προϊόν ή στην διαχείριση και λειτουργία | 3 | 100 | Αίτηση Στήριξης/Σχετική Πρόσκληση, , Υποβαλλόμενος προϋπολογισμός |  |
| 10 | Αύξηση θέσεων απασχόλησης | Με την υλοποίηση του επενδυτικού σχεδίου προβλέπεται η δημιουργία άνω των δύο (2) νέων θέσεων απασχόλησης σε Ε.Μ.Ε (Ετήσιες Μονάδες Εργασίας). | 6 | 100 | Αίτηση Στήριξης |  |
| Με την υλοποίηση του επενδυτικού σχεδίου προβλέπεται η δημιουργία μίας έως 2 νέων θέσεων απασχόλησης σε Ε.Μ.Ε (Ετήσιες Μονάδες Εργασίας). | 60 |  |
| Με την υλοποίηση του επενδυτικού σχεδίου προβλέπεται η δημιουργία έως μίας (1) νέας θέσης απασχόλησης σε Ε.Μ.Ε (Ετήσιες Μονάδες Εργασίας). | 30 |  |
| Με την υλοποίηση του επενδυτικού σχεδίου δεν προβλέπεται δημιουργία θέσεων εργασίας | 0 |  |
| 11 | Εφαρμογή συστημάτων διαχείρισης και ποιοτικών σημάτων | Εφαρμογή συστημάτων διαχείρισης και ποιοτικών σημάτων / προτύπων | 8 | 100 | Αίτηση Στήριξης |  |
| 12 | Ρεαλιστικότητα χρονοδιαγράμματος υλοποίησης επένδυσης | Χρονοδιάγραμμα σύμφωνο με το είδος και το μέγεθος του έργου | 10 | 50 | Αίτηση Στήριξης |  |
| Ορθολογικός προσδιορισμός των επιμέρους φάσεων υλοποίησης του έργου | 50 |  |
| 13 | Ρεαλιστικότητα και αξιοπιστία του κόστους | 100\*(αιτούμενο-εγκεκριμένο)/εγκεκριμένο ≤ 5 | 12 | 100 | Αίτηση Στήριξης, Υποβαλλόμενος προϋπολογισμός |  |
| 5 < 100\*(αιτούμενο-εγκεκριμένο)/εγκεκριμένο ≤ 10 | 60 |  |
| 10 < 100\*(αιτούμενο-εγκεκριμένο)/εγκεκριμένο ≤ 30 | 30 |  |
| 100\*(αιτούμενο -εγκεκριμένο)/εγκεκριμένο > 30 | 0 |  |
| 14 | Χωροθέτηση της πράξης (σύμφωνα με την Οδηγία (ΕΟΚ) 75/268) | Ορεινή | 3 | 100 | Αίτηση Στήριξης, Οδηγία (ΕΟΚ) 75/268) |  |
| Mειονεκτική | 50 |  |
| Λοιπές περιοχές | 0 |  |

**ΚΕΦΑΛΑΙΟ 6: Διευκρινήσεις επι των Κριτηρίων Επιλογής**

**ΚΡΙΤΗΡΙΟ 1: ΣΑΦΗΝΕΙΑ ΚΑΙ ΠΛΗΡΟΤΗΤΑ ΤΗΣ ΠΡΟΤΑΣΗΣ**

Ελέγχεται αφενός, η σαφήνεια του περιεχομένου της πρότασης (Αίτηση Στήριξης και Παράρτημα αυτής) και αφετέρου, η πληρότητα ως προς τα απαιτούμενα για τη βαθμολόγηση δικαιολογητικά που τεκμηριώνουν τα αναγραφόμενα στην Αίτηση Στήριξης και το Παράρτημα της.

**ΚΡΙΤΗΡΙΟ 2: ΠΡΟΤΕΡΑΙΟΤΗΤΕΣ ΥΠΟ -ΔΡΑΣΗΣ**

Όσον αφορά τις προτεραιότητες της υπο δράσης 19.2.3.3 βαθμολογούνται τα κάτωθι:

|  |  |  |
| --- | --- | --- |
| **ΕΞΕΙΔΙΚΕΥΣΗ ΚΡΙΤΗΡΙΩΝ ΕΠΙΛΟΓΗΣ** | **ΒΑΡΥΤΗΤΑ** | **ΜΟΡΙΟΔΟΤΗΣΗ**  **(ΚΛΙΜΑΚΑ 1-100)** |
| Η επένδυση αφορά camping ή κατασκήνωση ή αγρόκτημα με μονάδα διανυκτέρευσης | 20 | 100 |
| Η επένδυση αφορά μονάδα διανυκτέρευσης, με παροχή συμπληρωματικών υπηρεσιών (π.χ. mountain bike, αθλητικοί χώροι, αίθουσα μελέτης, κινηματογραφικές προβολές), σε περιοχές αναγνωρισμένης οικολογικής αξίας, όπως τα Εθνικά Πάρκα, οι υγρότοποι Ramsar, οι περιοχές του δικτύου Natura 2000 και λοιπές προστατευόμενες περιοχές. | 70 |
| Η επένδυση αφορά μονάδα διανυκτέρευσης, με παροχή συμπληρωματικών υπηρεσιών (π.χ. mountain bike, αθλητικοί χώροι, αίθουσα μελέτης, κινηματογραφικές προβολές), εκτός περιοχών αναγνωρισμένης οικολογικής αξίας, ή η επένδυση αφορά μετατροπή παραδοσιακών ή διατηρητέων κτισμάτων σε τουριστικά καταλύματα. | 40 |
| Η επένδυση αφορά μονάδα διανυκτέρευσης, χωρίς συμπληρωματικές υπηρεσίες | 0 |

**ΚΡΙΤΗΡΙΟ 3: Ο ΔΙΚΑΙΟΥΧΟΣ ΕΙΝΑΙ ΚΑΤΑ ΚΥΡΙΟ ΕΠΑΓΓΕΛΜΑ ΑΓΡΟΤΗΣ Ή ΕΤΑΙΡΙΚΟ ΣΧΗΜΑ ΑΓΡΟΤΩΝ**

Ο Επαγγελματίας αγρότης για τις διατάξεις του νόμου 3874/2010 ορίζεται σύμφωνα με το άρθρο 65 του νόμου 4389/2016. Δηλαδή :

 «Επαγγελματίας αγρότης είναι το ενήλικο φυσικό πρόσωπο που έχει δικαίωμα εγγραφής στο Μητρώο Αγροτών και Αγροτικών Εκμεταλλεύσεων, εφόσον πληροί σωρευτικά τις ακόλουθες προϋποθέσεις:

α) Είναι κάτοχος αγροτικής εκμετάλλευσης.

β) Ασχολείται επαγγελματικά με αγροτική δραστηριότητα στην εκμετάλλευσή του τουλάχιστον κατά 30% του συνολικού ετήσιου χρόνου εργασίας του.

γ) Λαμβάνει από την απασχόλησή του σε αγροτική δραστηριότητα το 50% τουλάχιστον του συνολικού ετήσιου εισοδήματός του και

δ) Είναι ασφαλισμένος ο ίδιος και η αγροτική του εκμετάλλευση, όπου απαιτείται, σύμφωνα με την κείμενη νομοθεσία.

ε) Τηρεί λογιστικά βιβλία, σύμφωνα με την κείμενη νομοθεσία.»

Τα ανωτέρω τεκμηριώνονται από την προσκόμιση κατά περίπτωση:

* Βεβαίωση εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ).
* Ε1 και εκκαθαριστικό ή
* καταστατικό εταιρικού σχήματος και Ε3 (για νομικό πρόσωπο).

**ΥΠΟΛΟΓΙΣΜΟΣ ΠΟΣΟΣΤΟΥ ΓΕΩΡΓΙΚΟΥ ΕΙΣΟΔΗΜΑΤΟΣ ΕΠΙ ΤΩΝ ΑΤΟΜΙΚΩΝ ΕΙΣΟΔΗΜΑΤΩΝ (Εισοδήματα τελευταίας τριετίας)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Πηγή εισοδήματος** | **ΕΤΟΣ ν-2** | | **ΕΤΟΣ ν-1** | | **ΕΤΟΣ ν** | | **Μ.Ο. τριετίας** | |
| **ΠΟΣΟ** | **%** | **ΠΟΣΟ** | **%** | **ΠΟΣΟ** | **%** | **ΠΟΣΟ** | **%** |
| **1** |  | **2** |  | **3** |  | **4=(1+2+3)/3** |  |
| Γεωργικές επιχειρήσεις |  |  |  |  |  |  |  |  |
| Λοιπές πηγές |  |  |  |  |  |  |  |  |
| **Σύνολο** |  |  |  |  |  |  |  |  |

***Παρατηρήσεις*:**

*1. Όπου (ν) θεωρείται το εξεταζόμενο έτος*

*2. Ο πίνακας συμπληρώνεται με βάση τα στοιχεία των εκκαθαριστικών σημειωμάτων. Σε περίπτωση που δεν έχει εκδοθεί για το τρέχον έτος, συμπληρώνεται με βάση το έντυπο Ε1 της δήλωσης εισοδήματος*

*3. Το ποσοστό υπολογίζεται επί του συνόλου των εισοδημάτων ανά έτος και του μέσου όρου τριετίας*

**ΚΡΙΤΗΡΙΟ 4: ΠΡΟΩΘΗΣΗ ΝΕΑΝΙΚΗΣ ΕΠΙΧΕΙΡΗΜΑΤΙΚΟΤΗΤΑΣ**

Η εκπλήρωση του κριτηρίου ελέγχεται από την προσκόμιση Αντίγραφου ταυτότητας ή διαβατηρίου, καθώς και με την προσκόμιση καταστατικού εταιρικού σχήματος.

**ΚΡΙΤΗΡΙΟ 5: ΠΡΟΩΘΗΣΗ ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΣΤΗΤΑΣ**

Η εκπλήρωση του κριτηρίου ελέγχεται από την προσκόμιση Αντίγραφου ταυτότητας ή διαβατηρίου, καθώς και με την προσκόμιση καταστατικού εταιρικού σχήματος.

**ΚΡΙΤΗΡΙΟ 6: ΠΡΟΩΘΗΣΗ ΕΠΙΧΕΙΡΗΜΑΤΙΚΟΤΗΤΑΣ ΣΥΛΛΟΓΙΚΩΝ ΦΟΡΕΩΝ (Συνεταιρισμοί, ΚοινΣΕΠ, κ.ά.).**

Η εκπλήρωση του κριτηρίου ελέγχεται από την προσκόμιση καταστατικού.

**ΚΡΙΤΗΡΙΟ 7: ΕΙΔΟΣ ΕΠΙΧΕΙΡΗΣΗΣ (Σύμφωνα με τη σύσταση της Επιτροπής 2003/361/ΕΚ)**

Ελέγχεται εάν η επιχείρηση χαρακτηρίζεται ως ΜΜΕ, σύμφωνα με τη σύσταση 2003/361/ΕΚ της Επιτροπής, της 6ης Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων. Για το σκοπό αυτό πρέπει να υποβληθεί συμπληρωμένη ΥΠΕΥΘΥΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΙΔΙΟΤΗΤΑ ΠΟΛΥ ΜΙΚΡΗΣ ΕΠΙΧΕΙΡΗΣΗΣ που παρατίθεται στο ΠΑΡΑΡΤΗΜΑ Ι\_6.

**ΚΡΙΤΗΡΙΟ 8: ΠΡΟΣΤΑΣΙΑ ΠΕΡΙΒΑΛΛΟΝΤΟΣ**

Εξετάζεται η περιγραφή των αντίστοιχων πεδίων της Αίτησης Στήριξης. Για την τεκμηρίωση των δαπανών θα πρέπει να προσκομίζονται τα αντίστοιχα προτιμολόγια.

Βαθμολογείται το ποσοστό δαπανών σχετικών με την προστασία του περιβάλλοντος (π.χ. ΑΠΕ, Συστήματα εξοικονόμησης ύδατος, Συστήματα διαχείρισης αποβλήτων κλπ), στο σύνολο του εγκεκριμένου προϋπολογισμού.

Όπου γίνεται χρήση του αρ. 14 του Καν. ΕΕ 651/2014 δεν είναι επιλέξιμες οι ενισχύσεις για παραγωγή ενέργειας και επομένως ο εξοπλισμός παραγωγής ενέργειας από ανανεώσιμες πηγές ενέργειας.

**ΚΡΙΤΗΡΙΟ 9: ΚΑΙΝΟΤΟΜΟΣ ΧΑΡΑΚΤΗΡΑΣ ΤΗΣ ΠΡΟΤΑΣΗΣ/ ΧΡΗΣΗ ΚΑΙΝΟΤΟΜΙΑΣ ΚΑΙ ΝΕΩΝ ΤΕΧΝΟΛΟΓΙΩΝ (τουρισμός)**

**Ως κατωτέρω σχετικά με την οργανωτική καινοτομία.**

*Εξετάζεται η περιγραφή των αντίστοιχων πεδίων της Αίτησης Στήριξης****, Ειδικότερα, εξετάζεται εάν τα προτεινόμενα έργα πληρούν τους όρους που περιγράφονται στον ακόλουθο Ορισμό της Καινοτομίας:***

*«Η Καινοτομία ορίζεται ως «η εφαρμοσμένη χρήση της γνώσης με σκοπό την παραγωγή ή/και παροχή νέων ή ουσιαστικά βελτιωμένων προϊόντων, διαδικασιών ή/και υπηρεσιών που βρίσκουν άμεσης παραγωγικής, χρηστικής ή/και εμπορικής εφαρμογής». Εναλλακτικά μπορεί να ορισθεί ότι η καινοτομία συνίσταται στην παραγωγή, την αφομοίωση και την εκμετάλλευση με επιτυχία των νέων επιτευγμάτων ή ιδεών στον οικονομικό και κοινωνικό τομέα.*

*Μια Καινοτόμα Δράση μπορεί να είναι ριζοσπαστική, ή σταδιακή (ανάλογα με τις αλλαγές σε υφιστάμενες λειτουργίες μιας επιχείρησης) και μπορεί να αναφέρεται σε ένα νέο προϊόν ή μια νέα υπηρεσία, στους τρόπους παραγωγής τους ή στην τεχνολογία που χρησιμοποιείται, όπως και στην διοικητική δομή ενός οργανισμού (εσωτερικά ή εξωτερικά σε σχέση με τους πελάτες ή καταναλωτές).*

*ΚΑΙΝΟΤΟΜΙΑ ΠΡΟΪΟΝΤΩΝ ΚΑΙ ΔΙΑΔΙΚΑΣΙΩΝ*

*Ως τεχνολογική καινοτομία ορίζεται:*

*α. Η εισαγωγή στην αγορά ενός νέου ή σημαντικά βελτιωμένου σε σχέση με τα βασικά του χαρακτηριστικά, τις τεχνικές προδιαγραφές, το ενσωματωμένο λογισμικό ή άλλα μη υλικά συστατικά, προστιθέμενες χρήσεις ή τη φιλικότητα προς τον χρήστη, προϊόντος (υλικού αγαθού ή υπηρεσίας), ή,*

*β. Η εισαγωγή στην επιχείρηση μίας νέας ή σημαντικά βελτιωμένης διαδικασίας παραγωγής, μεθόδου παροχής και διανομής ή διαδικασίας υποστήριξης για τα αγαθά ή τις υπηρεσίες. Το αποτέλεσμα (της διαδικασίας) θα πρέπει να είναι σημαντικό σε σχέση με τον όγκο της παραγωγής, την ποιότητα των προϊόντων ή το κόστος παραγωγής και διανομής. Καθαρά οργανωτικές ή διοικητικές μεταβολές δεν περιλαμβάνονται στην τεχνολογική καινοτομία.*

*Επιπρόσθετα, η τεχνολογική καινοτομία πρέπει να βασίζεται στα αποτελέσματα νέων τεχνολογικών εξελίξεων, νέων συνδυασμών υπαρχουσών τεχνολογιών ή στη χρησιμοποίηση άλλου είδους γνώσεων που αποκτήθηκαν από την επιχείρηση. Οι μεταβολές καθαρά αισθητικής φύσεως δεν περιλαμβάνονται.*

*ΜΗ ΤΕΧΝΟΛΟΓΙΚΗ ΚΑΙΝΟΤΟΜΙΑ ΠΡΟΪΟΝΤΩΝ ΚΑΙ ΔΙΑΔΙΚΑΣΙΩΝ*

*Οργανωτική μη τεχνολογική καινοτομία είναι η εφαρμογή νέων μεθόδων ή μεταβολών των μεθόδων, όσον αφορά τη δομή ή τη διοίκηση της επιχείρησης, που αποσκοπούν στη βελτίωση της χρήσης των γνώσεων στην επιχείρηση, της ποιότητας των αγαθών και των υπηρεσιών ή της αποτελεσματικότητας των ροών εργασίας.*

*Μη τεχνολογική καινοτομία εμπορίας είναι η εφαρμογή νέων ή βελτιωμένων σχεδίων ή μεθόδων πώλησης που αποσκοπούν στην αύξηση της ελκυστικότητας των αγαθών και των υπηρεσιών ή στην είσοδο σε νέες αγορές.*

***Α) Παραδείγματα του τι μπορεί να αφορά η τεχνολογική καινοτομία***

*Ο κατάλογος είναι ενδεικτικός και δεν εξαντλεί όλες τις περιπτώσεις.*

*1. Βιομηχανία / Παραγωγή*

*Καινοτομία προϊόντος / διαδικασίας*

* *Νέες μέθοδοι στην παρασκευή τελικών και άλλων προϊόντων / υπηρεσιών με νέες πρώτες ύλες*
* *Χρήση νέων φιλικών προς το περιβάλλον υλικών*

*Προϊόντα βιοτεχνολογίας*

* *Νέες ενεργειακές τεχνολογίες στον πρωτογενή τομέα*
* *Φάρμακα βιολογικής βάσης*
* *Νέες διαγνωστικές μέθοδοι στην ιατρική ή στην παραγωγή*
* *Τεχνολογίες αισθητήρων*
* *Προϊόντα για την παροχή προστασίας του χρήστη ή περιβάλλοντος*
* *Συστήματα ολικής διαχείρισης απορριμμάτων ή αποβλήτων*
* *Αξιοποίηση απορριμμάτων / αποβλήτων.*
* *Μείωση ενεργειακής κατανάλωσης ανά μονάδα προϊόντος / υπηρεσίας*
* *Ενσωμάτωση «πράσινων» τεχνολογιών στην παραγωγική / παροχή υπηρεσιών*
* *Μέθοδος μέτρησης και ελέγχου διαδικασιών ή/και ποιότητας των προϊόντων με αισθητήρες*
* *Συστήματα που μετρούν και ελέγχουν τα αποθέματα των προϊόντων*
* *Εισαγωγή μεθόδων που στηρίζονται σε ψηφιακές τεχνολογίες για την ανάπτυξη της παραγωγής (π.χ. αυτοματοποιημένη γραμμή παραγωγής)*
* *Εισαγωγή προγραμμάτων προσομοίωσης για τον έλεγχο και τη βελτιστοποίηση των τελικών ή και των ενδιάμεσων μεθόδων της παραγωγής και των προϊόντων*

*2. Εμπόριο - Χονδρικό Εμπόριο*

*Καινοτομία «προϊόντος» ή διαδικασίας*

* *Εισαγωγή οικολογικών προϊόντων στη σειρά των αγαθών*
* *Νέα είδη υπηρεσιών πιστοποίησης*
* *Εισαγωγή επιπρόσθετων υπηρεσιών: συνδυασμένες υπηρεσίες (π.χ. τεχνικές και συμβουλευτικές υπηρεσίες, εξέταση και πιστοποίηση υπηρεσιών)*
* *Πώληση απευθείας στον πελάτη - Ηλεκτρονική ανταλλαγή προϊόντων*
* *Μείωση ενεργειακού «αποτυπώματος» παραγωγικών διαδικασιών*
* *Μέθοδοι εντοπισμού και ελέγχου των φορτίων*
* *Ψηφιακός χειρισμός προϊόντων*
* *Εισαγωγή καναλιών άμεσης επανατροφοδότησης μεταξύ πελάτη-παραγωγού*
* *Ηλεκτρονικοί κατάλογοι (π.χ. σε οπτικούς δίσκους)*
* *Κέντρα εξυπηρέτησης πελατών για συντονισμό όλων των απαιτήσεων των πελατών*

*3. Άλλες περιπτώσεις καινοτομίας*

* *Ανάπτυξη εφαρμογών λογισμικού για καινοτόμες εφαρμογές (π.χ. αγροτικό τομέα)*
* *Ανάπτυξη ευέλικτου και φιλικού προς το χρήστη λογισμικού*
* *Υπηρεσίες βιομηχανικού σχεδιασμού πρωτότυπου προϊόντος / διεργασίας / παροχής υπηρεσίας.*
* *Ανάπτυξη και παροχή υπηρεσιών εξομοίωσης και μοντελοποίησης.*
* *Εξ΄ αποστάσεως συντήρηση λογισμικού και παροχή συμβουλών*
* *Παροχή νέων εφαρμογών και προγραμμάτων πολυμέσων*
* *Εφαρμογές εκπαίδευσης εξ αποστάσεως*
* *Εφαρμογή θερμογραφικών και μεθόδων / τεχνικών μη – καταστροφικών ελέγχων στην αποτίμηση τεχνικών συστημάτων.*
* *Εφαρμογές τηλεματικής και ψηφιακών συστημάτων μετάδοσης.*
* *Εφαρμογές τηλε-ιατρικής*

***Β) Παραδείγματα του τι μπορεί να είναι μη τεχνολογική καινοτομία***

*Είναι σημαντικό να γίνει διάκριση μεταξύ της τεχνολογικής καινοτομίας προϊόντων και διαδικασιών και της μη τεχνολογικής καινοτομίας (οργάνωσης και εμπορίας). Για παράδειγμα:*

* *Τα πιστοποιητικά ISO ή η εισαγωγή συστημάτων διαχείρισης και ελέγχου ποιότητας είναι τεχνολογική καινοτομία μόνο όταν συνδέονται άμεσα με την εισαγωγή νέων ή σημαντικά βελτιωμένων διαδικασιών.*
* *Η δημιουργία μίας απλής ιστοσελίδας με πληροφορίες, χωρίς on-line νέες και πρωτότυπες υπηρεσίες δεν αποτελεί καινοτομία. Αν υπάρχουν οι πρωτότυπες υπηρεσίες τότε αποτελεί παράδειγμα μη τεχνολογικής καινοτομίας*
* *Οι οργανωτικές καινοτομίες θεωρούνται τεχνολογικές μόνο στην περίπτωση που βασίζονται σε νέες τεχνολογικές εφαρμογές και επιφέρουν μετρήσιμες αλλαγές στην απόδοση, για παράδειγμα αύξηση στην παραγωγικότητα ή στις πωλήσεις.*

***Τι δεν είναι καινοτομία οποιασδήποτε μορφής***

*Ένα σημαντικό κριτήριο για όλα τα είδη καινοτομίας είναι ότι πρέπει να περιέχουν μία σημαντική αλλαγή / διαφοροποίηση στα υπάρχοντα προϊόντα (αγαθά ή υπηρεσίες), τις διαδικασίες, τις μεθόδους εμπορίας ή τις οργανωτικές δομές και πρακτικές της επιχείρησης. Δεν είναι λοιπόν καινοτομία αλλαγές οι οποίες:*

*(1) έχουν μικρή σημασία ή εμβέλεια ή δεν επιφέρουν ικανό βαθμό νεωτερισμού στην επιχείρηση όπως:*

* *διακοπή χρήσης μίας διαδικασίας, μεθόδου εμπορίας ή εμπορικής εκμετάλλευσης ενός προϊόντος,*
* *αλλαγές προερχόμενες αποκλειστικά από μεταβολές των τιμών των παραγωγικών συντελεστών,*
* *απλή αντικατάσταση ή αναβάθμιση ενός προϊόντος ή διαδικασίας ή συσκευασίας*
* *παραγωγή επί παραγγελία*
* *εποχιακές και άλλες κυκλικές μεταβολές.*

*(2) επιφέρουν “άλλες δημιουργικές βελτιώσεις”, όπου ο νεωτερισμός δεν αφορά τη χρήση ή τα αντικειμενικά χαρακτηριστικά απόδοσης των προϊόντων, ούτε τον τρόπο παραγωγής ή και διανομής τους, αλλά την αισθητική ή άλλες υποκειμενικές ιδιότητες, όπως αλλαγές που εξαρτώνται σε μεγάλο βαθμό στη μόδα ή γενικά αλλαγές αισθητικής φύσεως.*

**ΚΡΙΤΗΡΙΟ 10: ΑΥΞΗΣΗ ΘΕΣΕΩΝ ΑΠΑΣΧΟΛΗΣΗΣ**

Εξετάζεται η περιγραφή των αντίστοιχων πεδίων της Αίτησης Στήριξης.

**ΚΡΙΤΗΡΙΟ 11: ΕΦΑΡΜΟΓΗ ΣΥΣΤΗΜΑΤΩΝ ΔΙΑΧΕΙΡΙΣΗΣ ΚΑΙ ΠΟΙΟΤΙΚΩΝ ΣΗΜΑΤΩΝ**

Εξετάζεται η περιγραφή του αντίστοιχου πεδίου της Αίτησης Στήριξης. Επίσης να περιλαμβάνονται αντίστοιχες δαπάνες στον προϋπολογισμό του έργου, για την τεκμηρίωση των οποίων θα πρέπει να προσκομιστούν τα αντίστοιχα προτιμολόγια

**ΚΡΙΤΗΡΙΟ 12: ΡΕΑΛΙΣΤΙΚΟΤΗΤΑ ΧΡΟΝΟΔΙΑΓΡΑΜΜΑΤΟΣ ΥΛΟΠΟΙΗΣΗΣ ΤΗΣ ΕΠΕΝΔΥΣΗΣ**

Εξετάζεται εάν η προτεινόμενη πράξη δύναται να υλοποιηθεί έως τις 30/6/2025 και ειδικότερα, εξετάζεται αν το χρονοδιάγραμμα εκτέλεσης της προτεινόμενης πράξης εμπίπτει εντός της περιόδου επιλεξιμότητας του ΠΑΑ 2014-2020. Επίσης θα ελέγχεται ο ορθολογικός προσδιορισμός των επιμέρους φάσεων υλοποίησης του έργου καθώς και το χρονοδιάγραμμα βάση του μεγέθους του έργου.

**ΚΡΙΤΗΡΙΟ 13: ΡΕΑΛΙΣΤΙΚΟΤΗΤΑ ΚΑΙ ΑΞΙΟΠΙΣΤΙΑ ΤΟΥ ΚΟΣΤΟΥΣ**

Εξετάζεται

1. η πληρότητα του προϋπολογισμού (αν περιλαμβάνει όλα τα αναγκαία Υποέργα/κόστη για την υλοποίηση του φυσικού αντικειμένου),
2. αν η κοστολόγηση της πράξης είναι εύλογη με την επισύναψη δικαιολογητικών που να αποδεικνύουν το «εύλογο κόστος» των αιτούμενων προς ενίσχυση δαπανών.

*Οι δαπάνες, ως προς το εύλογο του κόστους τους, αξιολογούνται με χρήση κατάλληλου συστήματος αξιολόγησης, όπως δαπάνες αναφοράς (πίνακας τιμών ΟΤΔ), σύγκριση των διαφόρων προσφορών, διασταυρωτικός έλεγχος προσφορών ομοειδών προϊόντων άλλων πράξεων ή με τη χρήση διαδικτύου, από τους εισηγητές της αξιολόγησης.*

*Επίσης, η ΟΤΔ οφείλει επιπλέον να λαμβάνει υπόψη τους και τους επίσημους τιμοκαταλόγους των προμηθευτών καθώς και με διαθέσιμες σχετικές μελέτες προσδιορισμού του εύλογου κόστους που έχουν καταρτιστεί για τον σκοπό αυτό και έχουν υποστηρίξει βάσεις δεδομένων τιμών αναφοράς μηχανολογικού εξοπλισμού και κτιριακών υποδομών, εφόσον αυτές είναι διαθέσιμες και επικαιροποιημένες.*

*Για τον υπολογισμό του εύλογου κόστους, ο υποψήφιος προσκομίζει οικονομικές προσφορές για λοιπές δαπάνες πλην κτιριακών υποδομών.* ***Εφόσον το μοναδιαίο ανά τεμάχιο κόστος αυτών υπερβαίνει, σε αξία τα 1.000€, ή τα 5.000€ συνολικού ποσού ανά είδος, απαιτούνται τρεις (3) συγκρίσιμες προσφορές για το εν λόγω τεμάχιο, ενώ για ποσά κάτω των ανωτέρω ορίων τουλάχιστον δύο (2).*** *Οι συγκρίσιμες προσφορές αφορούν ομοειδή και εφάμιλλα προϊόντα. Η ΟΤΔ καλείται να αξιολογήσει τόσο τις οικονομικές παραμέτρους των προσφορών, όσο και τις ποιοτικές. Έτσι είναι δυνατό να γίνει δεκτή μια προσφορά η οποία δεν είναι η πιο συμφέρουσα οικονομικά, αρκεί ο δυνητικός δικαιούχους να τεκμηριώνει και η ΟΤΔ να αποδέχεται, την μοναδικότητα ή την υψηλή ποιότητα ή τις ειδικές προδιαγραφές που προσφέρει το προμηθευόμενο προϊόν.*

*Όσον αφορά στις δαπάνες που αφορούν κτιριακές υποδομές ο έλεγχος του «εύλογου κόστους» θα πραγματοποιείται μέσω του εγκεκριμένου Πίνακα Τιμών Μονάδος της ΟΤΔ (συμπεριλαμβάνεται στο ΠΑΡΑΡΤΗΜΑ Ι\_2 Αίτηση στήριξης συμπληρωματικά στοιχεία).*

**ΚΡΙΤΗΡΙΟ 14: ΧΩΡΟΘΕΤΗΣΗ ΤΗΣ ΠΡΑΞΗΣ (σύμφωνα με την Οδηγία (ΕΟΚ) 75/268)**

Προκύπτει από την εξέταση των σχετικών πεδίων της Αίτησης Στήριξης

**ΚΕΦΑΛΑΙΟ 7: ΠΙΝΑΚΑΣ ΑΠΑΙΤΟΥΜΕΝΩΝ ΔΙΚΑΙΟΛΟΓΗΤΙΚΩΝ**

1. Αντίγραφο ταυτότητας ή διαβατηρίου στην περίπτωση ατομικής επιχείρησης
2. Καταστατικό του νομικού προσώπου που υποβάλλει την αίτηση και τυχόν τροποποιήσεις αυτού
3. Απόφαση ορισμού νόμιμου εκπροσώπου
4. Απόφαση του αρμοδίου οργάνου του φορέα για υποβολή πρότασης, ΦΕΚ, Πίνακες μετόχων/εταίρων
5. Έναρξη εργασιών στην Δ.Ο.Υ. σε ΚΑΔ που συνδέεται με την επένδυση. Στην περίπτωση έναρξη στον υπό κατασκευή ΚΑΔ , υποβάλλεται υποχρεωτικά συμπληρωμένο το έντυπο Μ3 «ΔΗΛΩΣΗ ΕΝΑΡΞΗΣ/ ΜΕΤΑΒΟΛΗΣ ΕΡΓΑΣΙΩΝ ΜΗ ΦΥΣΙΚΟΥ ΠΡΟΣΩΠΟΥ», όπου αναγράφεται ο μελλοντικός ΚΑΔ της επένδυσης
6. Βεβαίωση εγγραφής στο μητρώο αγροτών και αγροτικών εκμεταλλεύσεων (ΜΑΑΕ)
7. Άδεια Υπηρεσιακού Συμβουλίου ή άλλου Αρμόδιου Οργάνου / καταστατικό ΔΕΚΟ.
8. Εκκαθαριστικά σημειώματα, Ε1 και Ε3 των τριών τελευταίων ετών (κλεισμένες διαχειριστικές χρήσεις). Επιπρόσθετα, στην περίπτωση υφιστάμενης επιχείρησης, υποβάλλονται Ε1, Ν, Ε3, Έντυπο 4 (Πίνακας Προσωπικού), εκκαθαριστικό σημείωμα και ισολογισμοί της τελευταίας διαχειριστικής χρήσης
9. Αποδεικτικά κατοχής/χρήσης ακινήτου (σύμφωνα με το άρθρο ....... της Πρόσκλησης)
10. Πιστοποιητικό βαρών, πιστοποιητικό μη διεκδικήσεων, πιστοποιητικό μεταγραφής και πιστοποιητικό ιδιοκτησίας από το αρμόδιο Υποθηκοφυλακείο ή αντίστοιχα έγγραφα του Κτηματολογίου
11. Δικαιολογητικά Κάλυψης της Ιδιωτικής Συμμετοχής. Συγκεκριμένα υποβάλλεται Βεβαίωση τράπεζας για το υπόλοιπο τραπεζικών καταθέσεων σε επαγγελματικό λογαριασμό του δικαιούχου, τα οποία είναι άμεσα διαθέσιμα. Η βεβαίωση εκδίδεται μετά την δημοσίευση της πρόσκλησης και μέχρι την καταληκτική ημερομηνία υποβολής της αίτησης στήριξης στο ΠΣΚΕ.
12. Φορολογική ενημερότητα ή βεβαίωση οφειλών της επιχείρησης από την οποία να προκύπτει ότι δεν εκκρεμεί οφειλή από ανάκτηση προηγούμενων ενισχύσεων.
13. Μελέτη Βιωσιμότητας (συμπληρωμένο το ΠΑΡΑΡΤΗΜΑ Ι\_7 της Πρόσκλησης)
14. Αναλυτικός προϋπολογισμός του έργου σε έντυπη μορφή και σε μορφή excel (συμπληρωμένο το ΠΑΡΑΡΤΗΜΑ Ι\_8 της Πρόσκλησης). Για τις κατασκευαστικές εργασίες δίνονται μέγιστες αποδεκτές τιμές μονάδες στο ΕΝΤΥΠΟ Ι\_10 Πίνακας Τιμών
15. Αναλυτικές προμετρήσεις κτιριακών εργασιών κατάλληλα υπογεγραμμένες από αρμόδιο μηχανικό
16. Όλες οι απαιτούμενες άδειες για την έναρξη υλοποίησης της πράξης. Συγκεκριμένα υποβάλλονται Οικοδομική άδεια, Καθορισμός Πρώτυπων Περιβαλλοντικών Δεσμεύσεων ή Απαλλαγή από την διαδικασία Περιβαλλοντικής αδειοδότησης ανάλογα με το είδος και την χωροθέτηση της πράξης.
17. Τοπογραφικό διάγραμμα και διάγραμμα δόμησης
18. Πλήρης σειρά Αρχιτεκτονικών σχεδίων (όψεις, κατόψεις, τομές) σε κατάλληλη κλίμακα), που συνοδεύουν την οικοδομική άδεια.
19. Φωτογραφική Τεκμηρίωση – απεικόνιση της υφιστάμενης κατάστασης (κτιρίου ή οικοπέδου).
20. Στοιχεία που τεκμηριώνουν το εύλογο του κόστους της υποβαλλόμενης πρότασης (προσφορές – προτιμολόγια, συνοδευόμενα από τα αντίστοιχα prospectus), σύμφωνα με τα αναφερόμενα στο ΚΕΦΑΛΑΙΟ 1 του Οδηγού Εφαρμογής.
21. Στην περίπτωση που η πρόταση αφορά τις κατηγορίες «*Ενοικιαζόμενα επιπλωμένα δωμάτια – διαμερίσματα 5, 4 και 3 κλειδιών»,* υποβάλλεται πίνακας μοριοδότησης κατάταξης κλειδιών, υπογεγραμμένος από τον αρμόδιο μηχανικό.
22. Στην περίπτωση που η πρόταση αφορά παραδοσιακό ή διατηρητέο κτίριο, υποβάλλεται σχετική Απόφαση του αρμόδιου Υπουργείου (ΦΕΚ) με τον αντίστοιχο χαρακτηρισμό του κτιρίου. Η γνωμάτευση της ΕΠΑΕ/ Συμβούλιο Αρχιτεκτονικής δεν αποτελεί απόφαση χαρακτηρισμού.
23. Υπεύθυνη Δήλωση δικαιούχου, σύμφωνα με το ΠΑΡΑΡΤΗΜΑ Ι\_9.
24. Συμπληρωμένο το Υπόδειγμα Δήλωσης σχετικά με τα στοιχεία που αφορούν την ιδιότητα ΜΜΕ μιας επιχείρησης, σύμφωνα με το ΕΝΤΥΠΟ Ι\_6 Υπόδειγμα δήλωσης ΜΜΕ του Παραρτήματος Ι της Πρόσκλησης
25. Δικαιολογητικά προκειμένου να αξιολογηθεί εάν μια επιχείρηση είναι «προβληματική», όπως αναφέρονται ανάλογα με την ιδιότητα της επιχείρησης και τα έτη λειτουργιάς της στο ΠΑΡΑΡΤΗΜΑ ΙΙ\_4, σημείο Β, συμπεριλαμβανομένης και της σχετικής Υπεύθυνης Δήλωσης του σημείου 8. Επισημαίνεται ότι τα πιστοποιητικά αρμόδιας δικαστικής ή διοικητικής αρχής αντικαθίσταται πλέον από αντίστοιχα Πιστοποιητικά φερεγγυότητας.
26. Άλλο

**Ο δικαιούχος είναι υποχρεωμένος για την προσκόμιση οποιουδήποτε άλλου δικαιολογητικού συνδέεται με την τεκμηρίωση των κριτηρίων επιλεξιμότητας και επιλογής της παρούσας Πρόσκλησης.**

**ΠΑΡΑΤΗΡΗΣΕΙΣ:**

1. Τα απαιτούμενα δικαιολογητικά μπορούν να είναι πρωτότυπα, ακριβή αντίγραφα ή νομίμως επικυρωμένα. Σε περίπτωση υποβολής φωτοαντιγράφων θα πρέπει επιπλέον να υποβάλλεται υπεύθυνη δήλωση στην οποία να αναφέρεται ότι ***"τα φωτοαντίγραφα που προσκομίζονται στο φάκελο υποψηφιότητας είναι πιστά αντίγραφα των πρωτοτύπων".***
2. Οι απαιτούμενες Υπεύθυνες Δηλώσεις είναι της παρ. 4 του άρθρου 8 του Ν. 1599/1986 (Α΄ 75), όπως εκάστοτε ισχύει, ***με θεώρηση γνησίου υπογραφής***. Σε περίπτωση που ο υποψήφιος είναι νομικό πρόσωπο τις σχετικές Υπεύθυνες Δηλώσεις που αφορούν το ίδιο το νομικό πρόσωπο υπογράφει ο νόμιμος εκπρόσωπος αυτού.
3. Δικαιολογητικά αλλοδαπών υποψηφίων, εφόσον εκδίδονται από αλλοδαπή αρχή πρέπει να είναι επίσημα μεταφρασμένα στα ελληνικά. Σε διαφορετική περίπτωση δεν λαμβάνονται υπόψη. Εάν σε κάποια χώρα βεβαιώνεται από οποιαδήποτε αρχή της ότι δεν εκδίδεται κάποιο/κάποια από τα απαιτούμενα δικαιολογητικά ή δεν καλύπτουν όλες τις περιπτώσεις που αναφέρονται ανωτέρω, αντικαθίστανται από ένορκη βεβαίωση του υποψηφίου ή, αν ούτε αυτή προβλέπεται, από Υπεύθυνη Δήλωσή του ενώπιον δικαστικής ή άλλης αρχής της χώρας εγκατάστασής του, στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα δικαιολογητικά και ότι ο υποψήφιος πληρεί τα κατά τα ανωτέρω απαιτούμενα.

Όλα τα δικαιολογητικά (συμπεριλαμβανομένων και των τραπεζικών εγγράφων) πρέπει να έχουν **ημερομηνία έκδοσης μεταγενέστερη της δημοσίευσης της Πρόσκλησης**.